section_heading: Dizajn i razvoj
paragraph_text: Aero 2 je dizajniran zbog potrebe za modernim jednokrilnim zrakoplovom koji bi zamijenio dvokrilce Fizir FN u ulozi školskog zrakoplova. Pokretao ga je jedan de Havilland Gipsy Major koji se pokazao kao izdržljiv i pouzdan u upotrebi kod drugih sličnih trenera. Tijekom razvoja, u svibnju 1948. između Bugarske i Jugoslavije su potpisani ugovori o prebacivanju proizvodnje jedne serije zrakoplova u Bugarsku, no zahlađenje odnosa između SFRJ i istoka kasnije u 1948. su to prekinuli. Teško stanje u JRZ zbog izolacije je nagnulo vlasti da se sve više okreću domaćim avionima, tako da je Aero 2 dosta korišten u školskim postrojbama. Tijekom 1946. – 1947. tesitrane su A, B i C inačice a formirana je i jedinica hidroaviona (Aero 2H) kojoj je sjedište bilo na Dunavu.